# צמחים בסתיו

**פריחה**

**⏴ במבט חדש לכיתה א**

**היקף יחידת הלימוד:** 1 שיעור

**עמודים:** 27 - 28

**שימו לב!** את הנושא צמחים בעונה (לדוגמה, **סתיו**) יש ללמד בכל עונה.

מבנה השיעור בכל עונה יהיה דומה לזה המוצע.

# מטרות

* התלמידים יתארו תופעות הקשורות להתנהגות צמחים בסתיו (נשירת עלים - שלכת, פריחת צמחים מבשרי סתיו, הבשלת פירות).
* התלמידים יציינו שמות של צמחים פורחים בסתיו (צמחים: חצב, חבצלת החוף, חלמונית, סתוונית).
* התלמידים ישתמשו במושגים חדשים - שדה בר, גינה.

# היערכות לשיעור

* כרטיסי מילים: שדה בר, גינה
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%A6%D7%9E%D7%97%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - צמחים בסתיו.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: פריחה

| **מרכיבי מעגל הלמידה** | **פעילויות** |
| --- | --- |
| פתיחה | זהו שיעור פתיחה לסדרת שיעורים שעוסקים בבעלי חיים וצמחים בסתיו.  פותחים בדיון לברור ידע מוקדם. כיצד מזג אוויר משפיע על בעלי חיים וצמחים בסביבה?  מבצעים את המשימה **מראה הסביבה בסתיו** שבעמוד 27.  יוצאים לסיור קצר בסביבה (חצר בית הספר או שדה הבר) ומתרשמים ממראה הסביבה בסתיו. מוצע לדון עם התלמידים על ההבדל בין שדה בר לבין גינה. (לעומת שדה בר, שדה בר הוא סביבה טבעית שהאדם לא מטפל בה).  **שימו לב**! סיור זה הוא פתיחה לנושא בעלי חיים וצמחים בסתיו. בשעורים הבאים נתמקד בצמחים בשיעורים שלאחריהם נתמקד בבעלי חיים.  **מסכמים את הסיור**   * אילו צמחים פגשתם בסיור? * אילו תופעות ראיתם בצמחים? (פורחים, מבשילים פירות, חלקם משיר עלים)   **שימו לב!** דיון זה חוזר באמצעות שאלות מתאימות בחורף, באביב ובקיץ.  שינויים במראה הצמחים מעידים על בוא הסתיו. |
| התנסות | מעיינים בתמונות הצמחים שפורחים בסתיו שבעמוד 28.  קוראים את קטעי המידע הקצרים המלווים את התמונות.  מומלץ לחוד חידות על הצמחים.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 28, פעילות **מי**   **פורח בסתיו?** בפעילות זו התלמידים קושרים בין תמונת צמח לקטעי מידע המתארים אותו. |
| המשגה | קוראים את שני המשפטים ראשונים שבתבנית **מה למדנו?** עמוד 34.  תולים על הלוח את כרטיסי המילים שלמדנו ומחברים משפטים. |
| יישום | מבצעים את המשימה **מי אני**? שבעמוד 28.   * מומלץ להיכנס לאתר מט"ר לדגם ההוראה **העץ בעונות השנה.** יחידת הלימוד מאירה את הפוטנציאל של חצר בית הספר כסביבת למידה לחקירת שינויים עונתיים בצמחים. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) משימה **מה נראה בסתיו?.** המשימה עוסקת   בצמחים ובבעלי חיים האופייניים לסתיו. הם מזהים צמחים הפורחים בסתיו, ובעלי חיים המבקרים בארץ בסתיו, והם לומדים על מקור השמות של חלק מהצמחים. |
| סיכום ורפלקציה | אילו צמחים מבשרי סתיו הכרנו?  אילו תופעות בצמחים רואים בסתיו?  מה אהבתי בשיעור?  שאלות שאני רוצה לשאול? |